stanford-oval/wikipedia huggingface dataset:
Io-tech
Historia

Io-techin historia alkoi 5. lokakuuta 2016, jolloin Otavamediaan kuulunut Otavan Uudet Liiketoiminnat Oy ilmoitti uudistavansa omistamansa Muropaketti-tietotekniikkasivuston ja päättävänsä yhteistyön sivuston vuonna 1999 perustaneen Sampsa Kurrin ja hänen sisällöntuotannosta vastanneen yrityksen, io-media Oy:n kanssa vuoden 2016 loppuun mennessä. Kurri ja Kokkonen päättivät jatkaa toimintaa uudella, itsenäisellä sivustolla.
16. lokakuuta 2016 lanseerattiin kokeiltavaksi ja kehitettäväksi TechBBS-keskustelufoorumi. Ensimmäisen vuorokauden aikana foorumille rekisteröityi 2 000 jäsentä ja viikossa jäseniä oli yli 4 500. Pian foorumin ympärille muodostettiin itse tietotekniikkasivusto osoitteessa io-tech.fi, joka kuitenkin näkyi aluksi vain foorumin rekisteröityneille jäsenille. Virallisesti sivusto voitiin sopimusteknisistä syistä avata aikaisintaan vasta seuraavana vuonna, ja se avattiinkin heti 1. tammikuuta 2017. Se rikkoi 10 000 rekisteröityneen jäsenen rajan 27. tammikuuta 2017. Lokakuuhun 2017 mennessä jäseniä oli rekisteröitynyt yli 17 000.
Alexan ylläpitämän tilaston mukaan io-tech.fi oli ensimmäisenä toimintakuukautenaan tammikuussa 2017 Suomen 300 suosituimman sivuston joukossa. Puolessa vuodessa io-tech.fi nousi 100 suosituimman sivuston joukkoon, ja elokuun 2017 lopussa 50 suosituimman sivuston joukkoon. Lokakuussa 2017 sivusto keräsi yli 200 000 yksilöityä kävijää ja noin 1 000 000 vierailua. Sivulatauksia kertyi yli 7 miljoonaa.
Maaliskuussa 2018 io-tech alkoi julkaisemaan viikoittaista tekniikkakatsausta, suorana lähetettävää videopodcastia, jossa käydään toimituksen kesken läpi ajankohtaiset IT- ja mobiilialan uutiset ja uutuustuotteet kuluneen viikon ajalta, sekä mitä aloilta ja sivustolta on mahdollisesti odotettavissa lähitulevaisuudessa. Normaalisti perjantai-iltapäivisin esitettävät lähetykset on katsottavissa suorana ja jälkikäteen io-techin YouTube-kanavalla, ja kuunneltavissa jälkikäteen Apple Podcastina ja Spotifystä.
TechBBS

TechBBS on io-tech-sivuston yhteydessä toimiva keskustelufoorumi, joka kerää päivittäin tuhansia uusia viestejä. Keskustelua voi käydä useiden eri aihealueiden alla. Suosituimmat alueet ovat perinteisesti niin Muropaketissa kuin io-techissä olleet ”yleinen keskustelu” sekä ylikellotusaiheiset keskusteluketjut.
Monet TechBBS:n jäsenet osallistuvat vuosittain sen nimissä Pelastusarmeijan Joulupata-keräyksen nettipataan. Vuonna 2016 TechBBS:n nimissä tehdyt lahjoitukset olivat yritysten ja yhteisöjen Joulupata-keräyksen nettipadoista suurimmat.
Foorumin aktiivisten jäsenten ansiosta io-tech uutisoi ensimmäisenä suomalaisena mediana HMD Globalin toimitusvaikeuksista uusien Android-pohjaisten Nokia-puhelimien suhteen vuonna 2017.
Aiheesta muualla

io-tech.fi
TechBBS
Derrick May

Derrick May (2015)
Derrick May (s. 1963 Detroit, Yhdysvallat), joskus Derek May, tunnettu taiteilijanimillä Mayday ja Rhythim Is Rhythim, on yhdysvaltalainen DJ ja elektronisen tanssimusiikin tuottaja. "Innovaattoriksi" ja teknomusiikin "miles davisiksikin" kutsuttu mies on yksi  Bellevillen kolmikosta, Atkins, May, Saunderson, joita yleisesti pidetään teknon ja erityisesti alkuperäisen Detroit-teknon luojina. Maylla on myös oma dance-musiikkiin keskittyvä pieni levy-yhtiö, Transmat. Suurin osa hänen ajastaan menee DJ-toimintaan sekä Yhdysvalloissa että ulkomailla, eikä hän ole juuri tehnyt omaa musiikkia 1990-luvun jälkeen.
Valikoitu diskografia

Derrick May: Innovator (1996)
Derrick May: Mayday Mix (1997)
Valikoitu diskografia > X-Ray

"Let's Go" (1986)
Valikoitu diskografia > Rhythim Is Rhythim

"Nude Photo" (1987)
"Strings Of Life" (1987)
"It Is What It Is" (1988)
"Beyond The Dance" (1989)
"The Beginning" (1990)
"Icon / Kao-tic Harmony" (1993)
Aiheesta muualla

Viralliset sivut (Arkistoitu – Internet Archive) (englanniksi)
Derrick May Myspacessa (englanniksi)
Derrick May Discogs-sivustolla (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki 
Taiteenala:  MusicBrainz 2 
Henkilöt:  DDB 
Muut:  Europeana  IdRef
Digikala

| Digikala |
| --- | --- |

Perustettu:  2006
Toiminta-alue:  Verkkokauppa
Kotisivu:  Digikala.com
Infobox OKVirheellinen NIMI-arvo: 
Digikala on iranilainen verkkokauppa, joka on tunnettu Digikala.com-verkkokaupastaan. Yrityksen perusti Hamid Mohammadi vuonna 2006.
Aiheesta muualla

Kuvia tai muita tiedostoja aiheesta Digikala Wikimedia Commonsissa
DigiKala (Arkistoitu – Internet Archive)
Dimítrios Tsiámis

| Mitalit | Mitalit | Mitalit |  |
| --- | --- | --- | --- |
|  Dimítrios Tsiámis vuonna 2015. |  Dimítrios Tsiámis vuonna 2015. |  Dimítrios Tsiámis vuonna 2015. |  |
Maa:  Kreikka
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Berliini 2018 | kolmiloikka |  |
Dimítrios ”Dimítris” Tsiámis (kreik. Δημήτριος ”Δημήτρης” Τσιάμης, s. 12. tammikuuta 1982) on kreikkalainen kolmiloikkaaja.
Hän sijoittui kahdeksanneksi Moskovan sisäratojen MM-kilpailuissa 2006 ja 12:nneksi Osakan MM-kilpailuissa 2007. Pekingin olympialaisissa 2008, Berliinin MM-kilpailuissa 2009 ja Dohan sisäratojen MM-kilpailuissa 2010 hän karsiutui. Barcelonan EM-kilpailuissa 2010 hän oli 13:s tuloksella 16,31 m, mutta Pariisin sisäratojen EM-kilpailuissa 2011 hän karsiutui. Tsiámis sijoittui Helsingin EM-kilpailuissa 2012 yhdeksänneksi tuloksella 16,52. Hän karsiutui Göteborgin EM-hallikisoissa 2013, mutta sijoittui saman vuoden Moskovan MM-kilpailuissa kymmenenneksi tuloksella 16,66.
Tsiámis oli kymmenes Zürichin EM-kilpailuissa 2014. Amsterdamin EM-kilpailuissa 2016 ja Lontoon MM-kilpailuissa 2017 hän karsiutui. Hän saavutti pronssia Berliinin EM-kilpailuissa 2018 tuloksella 16,78. Toruńin EM-hallikilpailuissa 2021 hän oli seitsemäs. Hän karsiutui loppukilpailusta vuonna 2021 käydyissä Tokion olympialaisissa ja Münchenin EM-kilpailuissa 2022. Hän sijoittui 2023 seitsemänneksi Istanbulin sisäratojen EM-kilpailuissa, mutta karsiutui loppukilpailusta Budapestin MM-kilpailuissa.
Tsiámis on saanut Välimeren kisoissa hopeaa 2009 ja 2013.
Hänen ennätyksensä on 17,55 m, jonka hän hyppäsi Thessalonikissa 18. kesäkuuta 2006. Sisäradoilla hän on hypännyt 17,12 m Paianíassa 18. helmikuuta 2006. Kummatkin tulokset ovat Kreikan ennätyksiä.
Parhaat tulokset vuosittain

|  | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ulkoradat | 17,55 | 16,99 | 16,88 | 16,98 | 16,73 |  | 16,75 | 17,05 | 16,75 | 16,28 | 16,77 | 16,87 | 16,78 | 16,70 | 16,01 | 16,04 |
| Sisäradat | 17,12 |  | 16,61 | 16,57 | 17,05 | 17,06 | 16,60 | 16,98 | 16,45 | 16,45 | 16,41 | 16,10 | 16,24 | 16,23 | 16,31 | 16,42 |
Erkki Itkonen

Erkki Itkonen syksyllä 1981.
Erkki Esaias Itkonen (26. huhtikuuta 1913 Inari – 28. toukokuuta 1992 Helsinki) oli suomalainen akateemikko ja suomalais-ugrilaisten kielten kansainvälisesti tunnustettuja tutkijoita. Häntä on pidetty 1900-luvun merkittävimpänä fennougristina.
Erkki Itkosen vanhemmat olivat teologian kunniatohtori, kirkkoherra Lauri Arvid Itkonen ja Amanda Sofia Karjalainen. Hänen veljiään olivat saamen kielen ja saamelaiskulttuurin tutkija Toivo Immanuel Itkonen, varatuomari, saamelaiskulttuurin tutkija ja Enontekiön nimismies Lauri Ilmari Itkonen sekä kirkkoherra, Saamelaisten kristillisen kansanopiston rehtori, historiantutkija ja kirjailija Tuomo Itkonen.
Itkonen aloitti tieteellisen uransa saamelaiskielten tutkijana ja väitteli suomalais-ugrilaisen kielitieteen tohtoriksi itäsaamen vokalismia käsitelleellä työllä vuonna 1939. Vuosina 1986–1991 ilmestyi hänen työnsä tuloksena neliosainen inarinsaamen sanakirja Inarilappisches Wörterbuch, minkä ansiosta tämä ainoastaan Suomen alueella puhuttu vähemmistökieli kohosi sanastoltaan parhaiten dokumentoitujen pienten vähemmistökielten joukkoon.
Itkonen toimi Helsingin yliopiston fennougristiikan professorina 1950–1963. Vuodet 1964–1983 hän oli Suomen Akatemian jäsen. Hänen erityisenä kiinnostuksen kohteenaan oli äännehistoria, jossa hän saavutti myös kestävimmät tuloksensa. Nykyinen käsitys suomalais-ugrilaisten kielten välisistä äännesuhteista perustuu pääosin Itkosen sekä hänen oppilaidensa Pekka Sammallahden ja Juha Janhusen tutkimuksiin. Hänen pysyvä ansionsa on myös saamelaiskielten ja itämerensuomalaisten kielten välisten suhteiden yksityiskohtainen selvittäminen.
Itkonen oli Suomen kielen etymologisen sanakirjan päätoimittaja ja aloitti seuraavan sukupolven etymologisen sanakirjan, Suomen sanojen alkuperän toimittamisen. Sen lisäksi hän oli Sápmelaš-lehden toimittaja 1934–1950 ja Suomalais-Ugrilaisen Seuran esimies 1969–1978. Hän sai uransa aikana merkittäviä kunnianosoituksia; hänelle myönnettiin muun muassa Upsalan ja Turun yliopiston kunniatohtorin arvo.
Myös useat muut Itkosten suvun jäsenet ovat olleet merkittäviä lingvistejä, huomattavimpina Erkki Itkosen poika Esa Itkonen ja veljenpoika Terho Itkonen.
Aiheesta muualla

Kulonen, Ulla-Maija: / Itkonen, Erkki (1913–1992). Kansallisbiografia-verkkojulkaisu (maksullinen).  30.11.2001. Helsinki:  Suomalaisen Kirjallisuuden Seura.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Suomi (KANTO)  Yhdysvallat  Latvia  Japani  Tšekki  Alankomaat  Puola 
Tieteilijät:  CiNii 
Henkilöt:  Deutsche Biographie  Kansallisbiografia  Uppslagsverket Finland  Biografiasampo 
Muut:  IdRef
Digital Farm Animals

| Digital Farm Animals> Henkilötiedot |
| --- | --- |
Syntynyt: Lontoo, Englanti
Ammatti:  DJ, lauluntekijä, musiikkituottaja, miksaaja, laulaja
Muusikko
Aktiivisena:  2013-
Tyylilajit:  elektroninen
Levy-yhtiöt:  Syco Entertainment, Arista Records
  [ Muokkaa Wikidatassa ] [ ohje ]  
Digital Farm Animals (oikealta nimeltään Nick Gale) on brittiläinen DJ, lauluntekijä, musiikkituottaja, miksaaja ja laulaja. Hän nousi suuren yleisön tietoon vuonna 2016 Cash Cashin ja Nellyn kanssa julkaisemalla kappaleella "Millionaire" joka pääsi singlelistan kolmenkymmenen parhaan joukkoon Isossa-Britanniassa, Norjassa ja Skotlannissa. Lisäksi hänet tunnetaan muun muassa Anne-Marien ja KSIn kanssa vuonna 2021 julkaisemasta kappaleesta "Don’t Play" joka pääsi singlelistan kymmenen parhaan joukkoon Irlannissa, Isossa-Britanniassa ja Uudessa-Seelannissa. Yleisön edessä hänet tunnetaan hyvin elektroninen sikakypärä päässä esiintymisestä.
Gale on sanoittanut ja tuottanut musiikkikappaleita muun muassa Noah Cyrusille, Dua Lipalle, Danny Ocean, Becky G:lle, Alan Walkerille, Hailee Steinfeldille, Jason Derulolle, Galantisille, will.i.amille, Little Mixille, Rvssianille, Louisa Johnsonille, Nellylle, Marlon Roudettelle, Anne-Marielle, Innalle, Kain Rivers, Louis Tomlinsonille, KSI:lle, Annika Roselle, Craig Davidille, Sigmalle ja Nathan Evansille.
Diskografia > Singlet

Pääartistina
True (2015)
Didn’t Know (Yasminin kanssa) (2015)
Wanna Know (Youthonixin kanssa, mukana R. Kelly) (2016)
Millionaire (Cash Cashin kanssa, mukana Nelly) (2016)
Only One (Sigalan kanssa) (2016)
Digital Love (mukana Hailee Steinfeld) (2017)
Say My Name (mukana Iman) (2018)
Tokyo Nights (Shaun Frankin ja Dragonetten kanssa) (2018)
Lookin’ For (Danny Oceanin kanssa) (2019)
Next to You (Becky G:n kanssa, mukana Rvssian) (2019)
Without You Now (A.J. Mitchellin kanssa) (2019)
Drowning (Franklinin ja Soranan kanssa) (2019)
Summertime Love (Captain Cutsin kanssa) (2019)
Paranoia (mukana Alec King) (2019)
Gold (2019)
Ballin (Gaullinin kanssa, mukana Tim North) (2020)
Undo My Heart (Karen Hardingin kanssa) (2020)
Don’t Play (Anne-Marien ja KSI:n kanssa) (2021)
Last Night (mukana Harlee) (2021)
Vierailevana artistina
Rio (Netsky, mukana Digital Farm Animals) (2015)
Work It Out (Netsky, mukana Digital Farm Animals) (2016)
Back To You (Louis Tomlinson, mukana Bebe Rexha ja Digital Farm Animals) (2017)
Arms Around Me (Hook n Sling, mukana Digital Farm Animals) (2017)
All Falls Down (Alan Walker, mukana Noah Cyrus ja Digital Farm Animals) (2017)
Really Love (KSI, mukana Craig David ja Digital Farm Animals) (2020)
Home Sweet Home (Sam Feldt, mukana Alma ja Digital Farm Animals) (2020)
Käännös suomeksi
Nukkekoti (näytelmä)

Nukkekoti (alkuteos norj. Et Dukkehjem, ensimmäinen suomennos nimellä Nora vuonna 1880) on norjalaisen Henrik Ibsenin vuonna 1879 kirjoittama näytelmä. Sen julkaisi 4. joulukuuta tanskalainen Gyldendalske Boghandel. Siitä otettiin 8 000 kappaleen painos, joka myytiin loppuun alle kuukaudessa. Näytelmän ensiesitys oli 21. joulukuuta Kööpenhaminassa Tanskan kuninkaallisessa teatterissa.
Nukkekoti oli ilmestyessään kiistanalainen viktoriaanisia avioliittonormeja kohtaan sisältämänsä terävän kritiikin vuoksi. Näytelmä on romanttinen perhedraama, joka kuitenkin päättyy yllättävästi. Nukkekodista on tehty useita sovituksia televisioon.
Näytelmä on suomennettu ainakin neljä kertaa. Suomentajia ovat olleet Kaarlo Slöör, Maila Talvio, Eino Palola ja Lauri Sipari.
Juoni

Nora on kolmen lapsen äiti ja naimisissa asianajaja Torvald Helmerin kanssa, joka on pääsemässä pankinjohtajaksi. Avioliitto on ulkoisesti onnellinen. Liiton alkuvaiheissa Nora on ottanut lainaksi rahaa asioitsija Krogstadilta pelastaakseen sairaan miehensä. Naisen allekirjoitus ei kuitenkaan ole kelvannut, joten Nora on väärentänyt vekseliin isänsä nimikirjoituksen. Kun Nora järjestää rouva Lindelle työpaikan pankkiin, joutuu Krogstad erotetuksi. Tämä uhkaa paljastaa laina-asian Noran miehelle. Kun laina lopulta paljastuu, Nora odottaa mieheltään ihailua. Tapahtuukin päinvastoin, ja lopun keskustelukohtauksen jälkeen Nora jättää perheensä.
Henkilöt

Torvald Helmer, asianajaja
Nora, Torvaldin vaimo
Helmerien kolme lasta
rouva Linde, Noran ystävätär
Krogstad, asianajaja
Anne-Marie, Helmerien lastenhoitaja
tohtori Rank, Helmerien ystävä
sisäkkö
kaupunginlähetti
Aiheesta muualla

Wikimedia Commonsissa on kuvia tai muita tiedostoja aiheesta .
Näytelmä norjaksi Project Runebergissä
Näytelmä suomeksi Project Gutenbergissa
Yle Areena - Nukkekoti
Hsing Yun

| Hsing Yun 星雲 |
| --- | --- |

Henkilötiedot
Syntynyt: 19. elokuuta 1927 (ikä 97)  Yangzhou, Kiina
Kuollut: 5. helmikuuta 2023
Kansalaisuus:   Kiina (Taiwan)
Ammatti:  buddhalainen munkki
Muut tiedot
Uskonto:  mahajana
Hsing Yun (kiin.: 星雲; pinyin: Xīng Yún, 19. elokuuta 1927 Yangzhou, Kiina – 5. helmikuuta 2023 Kaohsiung, Taiwan) oli Kiinassa ja Taiwanissa toiminut kiinalainen buddhalainen munkki, joka oli Fo Guang Shan -järjestön perustaja ja hengellinen johtaja.
Varhaiset vaiheet ja yksityiselämä

Hsing Yun syntyi vuonna 1927 Yangzhoussa. Hän liittyi Nanjingin lähistöllä sijaitsevaan luostariin ollessaan 12-vuotias.
Iän myötä Hsing kärsi lukuisista terveysongelmista, kuten korkeasta verenpaineesta, diabeteksesta, sydänvaivoista ja ohimenevistä aivoverenkiertohäiriöistä. Lokakuussa 2016 joutui leikkaukseen aivoinfarktin takia. Hsing menetti iän myötä myös näkönsä.
Toiminta munkkina

Hsing sai täysivaltaisen luostarivihkimyksen vuonna 1941. Kahdeksan vuotta myöhemmin hän pakeni Kiinan sisällissotaa Taiwaniin. Tämän jälkeen hän alkoi toimimaan buddhalaisuuden levittäjänä ja alkoi kirjoittaa paljon. Aluksi hän kirjoitti säännöllisesti jo olemassa oleviin lehtiin, mutta vuonna 1957 hän perusti Maailman herääminen -nimisen buddhalaisen aikakauslehden ja vuonna 2000 The Merit Times -nimisen sanomalehden, joka on ensimmäinen buddhalainen päivittäin ilmestyvä sanomalehti.
Toiminta munkkina > Fo Guang Shanin perustaminen

Vuonna 1967 Hsing osti 30-hehtaarisen maa-alueen Kaohsiungin kaupungin laitamilta. Hän perusti sinne luostarin ja otti varsin pian vastuulleen myös lähialueella sijainneen vanhainkodin.
Hsing sai vuonna 1998 vastuulleen Buddhan hampaan, jonka säilyttämiseen hän perusti museon (Fo Guang Shanin Buddha-museo), joka avasi ovensa vuonna 2011.
Vuonna 2008 Whittier College myönsi Hsingille kunniatohtorin arvon.
Toiminta munkkina > Kritiikkiä

Hsing kannatti yhden Kiinan politiikkaa. Fo Guang Shanilla on toimintaa Manner-Kiinassa, ja Hsing tapasi Kiinan johtajan Xi Jinpingin useampaan otteeseen. Hsing on sanonut, että Taiwan ja Kiina kuuluvat samaan perheeseen. Hsingin mukaan buddhalaisten ei tule olla mukana politiikassa ja hänelle oli aivan sama, kuka johtaa Kiinaa.
Vuonna 2009 Hsing sanoi Maailman buddhalaisten foorumilla, että taiwanilainen ei ole kansalaisuus ja että Taiwanin asukkaat ovat kiinalaisia.
Valikoituja teoksia

Being Good: Buddhist Ethics For Everday Life. Weatherhill, 1998 (kään. Tom Graham)
Buddhism Pure and Simple. Weatherhill, 2001 (kään. Tom Graham)
Buddhism Core Ideas. Weatherhill, 2002 (kään. Tom Graham)
Humanistic Buddhism: A Blueprint for Life. Buddha's Light Publishing, 2003
The Biography of Sakyamuni Buddha. Buddhas Light Pub, 2013 (kään. Alex Wong)
New Bedford

| New Bedford |
| --- | --- |
 New Bedfordin kaupunkia satamasta päin.
 vaakuna:  Logo

Valtio:  Yhdysvallat
Osavaltio:  Massachusetts
Piirikunta:  Bristol
Pinta-ala:  
 – Kokonaispinta-ala:  62,50 km²
 – Josta vettä:  10,70 km² 
Väkiluku (2020):  101 079
 – Väestötiheys:  1620 as./km²
Lempinimi::  The Whaling City
Motto::  Lucem Diffundo (lat.)
 
 https://www.newbedford-ma.gov/ 
Infobox OKVirheellinen NIMI-arvo: 
New Bedford on kaupunki Massachusettsin osavaltiossa Yhdysvalloissa. Sen väkiluku oli vuoden 2020 väestönlaskennassa 101 079. Kaupunki sijaitsee Bristolin piirikunnassa.
Nykyisen New Bedfordin alue asutettiin ensimmäisen kerran vuonna 1652, kun englantilaiset siirtolaiset tulivat alueelle. New Bedfordin kunta perustettiin vuonna 1787, ja kaupunki siitä tuli vuonna 1847. New Bedford oli perustamisestaan lähtien pitkälle 1800-lukuun asti tärkeä valaanpyynnin keskus, kunnes 1800-luvun loppupuolella valaanpyynnin merkitys väheni. Nykyään New Bedford on merkittävä kalasatama ja kalateollisuuden keskus.
Väestö

Vuonna 2020 New Bedfordin 101 079 asukkaasta valkoisia oli 60,8 %, mustia 5,8 %, alkuperäisasukkaita 1,4 %, aasialaisia 1,0 % ja Tyynenmeren alkuperäisasukkaita 0,1 %. Asukkaista 14,9 % kuului johonkin muuhun rotuun ja 16,1 % kuului kahteen tai useampaan rotuun. 24,3 % oli hispaanoja tai latinoita mistä tahansa rodusta. 37,6 % asukkaista puhuu kotonaan jotain muuta kieltä kuin englantia ja 4,8 % asukkaista on syntynyt ulkomailla.
Kuvia kaupungista

New Bedfordin satamaa vuonna 1867.
New Bedfordin valaanpyyntimuseo.
Aiheesta muualla

Kuvia tai muita tiedostoja aiheesta New Bedford Wikimedia Commonsissa
Dnipron piiri (Zaporižžja)

| Dnipron piiri Дніпровський район |
| --- | --- |
Valtio:  Ukraina
Alue:  Zaporižžjan alue
Piiri:  Zaporižžjan piiri
Kaupunki:  Zaporižžja
Perustettu:  1928
Pinta-ala  ():  49,7 km²
Väkiluku (2015)  ():  135 934
Dnipron piiri (ukr. Дніпровський район, Dniprovskyi raion) on yksi Ukrainan Zaporižžjan seitsemästä hallinnollisesta alueesta (kaupunkipiiristä). Zaporižžjan luoteisosassa, pääosin Dneprin oikealla rannalla eli joen länsipuolella sijaitsevan kaupunkipiirin pinta-ala on 49,7 neliökilometriä.
Zaporižžjan kaupunkipiirit. Dnipron piiri on merkitty numerolla 4.
Dnipron piiri on perustettu vuonna 1928. Vuonna 1936 nimeksi vaihdettiin Leninin piiri, ja vuonna 2016 piiri uudelleennimettiin Dnipron piiriksi. Piirin nimi viittaa Dnepriin (ukr. Dnipro).
Piirin väestöarvio on 135 934 (2015), ja aiemmin noin 151 900 (VL 2001).
Piirin alueella sijaitsee muun muassa:
Dneprin vesivoimalaitos
Dneprin vesivoimalaitoksen pato.
Aiheesta muualla

Kuvia tai muita tiedostoja aiheesta Dnipron piiri (Zaporižžja) Wikimedia Commonsissa
Dnipron piirin rajat Open Street Map -kartalla (OSM) (ukrainaksi) (openstreetmap.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Дніпровський район (Запоріжжя)
Käännös suomeksi
Viking (kielimalli)

Viking on TurkuNLP:n ja SiloGen:in yhteistyössä kehittämä kielimallien sarja, joka on suunnattu pohjoismaisten kielten, englannin kielen sekä useiden ohjelmointikielien käsittelyyn. Malli on osa laajempaa kielimalliperhettä, joka alkoi Poro-mallista. Poron kehittäminen alkoi osana High Performance Language Technologies (HPLT) -projektia, jonka rahoitti Euroopan unioni. Projektin tavoitteena on vahvistaa eurooppalaista digitaalista suvereniteettia ja edistää monikielisten kielimallien kehitystä. Viking-mallit julkaistiin ensimmäisen kerran varhaisina versioina huhtikuussa 2024.
Jens Andreas Friis

Jens Andreas Friis
Jens Andreas Friis (1821–1896) oli norjalainen saamen kielen ja kansatieteen tutkija. Hän luennoi vuodesta 1851 Oslon yliopistossa saamen ja suomen kielistä. Hänestä tuli 1863 yliopiston lehtori ja 1866 näiden aineiden ensimmäinen professori. Osaksi hänen ansiotaan on saamenkielisen Raamatun syntyminen.
Friis julkaisi useita kielitieteellisiä teoksia sekä muun muassa romanttisen kertomuksen Lajla (1881, suom. Laila, 1883). Lajla on filmattu kolmesti, Laila, tunturien tyttö 1929, Laila 1937 (molempien ohjaus George Schnéevoigt) ja Laila, Lapin tytär 1958 (Rolf Husberg).
Suomennettuja teoksia

Laila eli kuvaelmia Ruijan rannoilta; suom. Johan Fridolf Hagfors. Edlund, 1883.
Lappalaisia satuja; suom. Larin Kyösti. Karisto, 1910.
ABC : suomalainen ja norjalainen aapis kirja; tämä kirja on präntätty lehtorin J. A. Friisin toimituksella ja Norjan kansan "ylösvalistus-seuran" kulutuksella. Julkaistu:Kristiania : präntätty P. T. Mallingin kirjanpräntissä, 1864.
Aiheesta muualla

Vapaasti ladattavia Jens Andreas Friisin e-kirjoja Projekti Lönnrotilta sekä Project Gutenbergiltä
Uinnin Suomen-mestaruuskilpailut 1949

Suomen Uimaliitto järjesti mestaruuskilpailut yhdessä osassa Valkeakoskella Kirjaslammen uimalassa 6.-7.8.1949.
Miehet > 100 m vapaauinti

| Sija | Kilpailija | Aika |
| --- | --- | --- |
| 1 | Leo Telivuo | 1.04,3 |
| 2 | Edvin Vikiönkorpi | 1.04,3 |
| 3 | Heikki Hietanen | 1.04,6 |
| 4 | Pentti Paatsalo |  |
| 5 | Jarl Grahn | 1.06,1 |
| 6 | Pauli Hille |  |
Miehet > 400 m vapaauinti

| Sija | Kilpailija | Aika |
| --- | --- | --- |
| 1 | Bror Labart | 5.13,0 |
| 2 | Jaakko Aalto | 5.28,0 |
| 3 | E. Olander | 5.31,6 |
| 4 | Aatos Laine | 5.36,0 |
| 5 | Heikki Hölttä | 5.48,9 |
| 6 | Teuvo Niemelä | 5.53,7 |
Miehet > 1 500 m vapaauinti

| Sija | Kilpailija | Aika |
| --- | --- | --- |
| 1 | Bror Labart | 21.13,6 |
| 2 | Aatos Laine | 22.32,0 |
| 3 | Heikki Hölttä | 22.54,0 |
| 4 | E. Olander | 23.11,0 |
Miehet > 100 m selkäuinti

| Sija | Kilpailija | Aika |
| --- | --- | --- |
| 1 | Erkki Marttinen | 1.13,1 |
| 2 | Sampsa Aaltio | 1.16,5 |
| 3 | Pauli Hille | 1.8,6 |
| 4 | Altte Harma | 1.22,1 |
| 5 | L. Ahola | 1.22,4 |
| 6 | Pekka Silvast | 1.23,0 |
Miehet > 200 m rintauinti

| Sija | Kilpailija | Aika |
| --- | --- | --- |
| 1 | Juha Tikka | 2.52,2 |
| 2 | Aulis Kähkönen | 2.53,6 |
| 3 | Tauno Vaarna | 3.00,0 |
Miehet > 4 x 200 m vapaauintiviesti

| Sija | Seura | Aika |
| --- | --- | --- |
| 1 | Helsingin Uimarit (P.Paatsalo, P. Hille, L. Telivuo, B. Labart) | 10.08,4 |
| 2 | Helsingfors Simsällskap | 10,23,6 |
Miehet > 3 x 100 m sekaviesti

| Sija | Seura | Aika |
| --- | --- | --- |
| 1 | Helsingin Uimarit (S. Aaltio, J. Tikka, L. Telivuo) | 3.33,3 |
| 2 | Helsingfors Simsällskap (E. Marttinen, Korhonen, J. Grahn) | 3.36,8 |
| 3 | Tampereen Uimaseura | 4.01,3 |
| 4 | Kotkan Uimaseura | 4.03,8 |
Miehet > Ponnahduslautahypyt

| Sija | Kilpailija | Pisteet | Sijapisteet |
| --- | --- | --- | --- |
| 1 | Helge Wasenius | 147,37 |  |
| 2 | Olavi Heinonen | 139,54 |  |
| 3 | Veikko Syvälahti | 115,51 |  |
| 4 | M. Dimitrijeff | 105,93 |  |
| 5 | M. Janastola | 85,09 |  |